
LIETUVOS RESPUBLIKOS
VAIKŲ IŠLAIKYMO FONDO ĮSTATYMO NR. X-987 
PAKEITIMO ĮSTATYMO NR. XIII-650 1 STRAIPSNIO PAKEITIMO
ĮSTATYMAS

2017 m.                       d. Nr. XIII-
Vilnius

1 straipsnis. 3 straipsnio pakeitimas
Pakeisti 3 straipsnį ir jį išdėstyti taip:
„3 straipsnis. Išmokų šaltiniai
Išmokos mokamos iš Lietuvos Respublikos socialinės apsaugos ir darbo ministerijai skirtų valstybės biudžeto asignavimų.“

2 straipsnis. 14 straipsnio pakeitimas 
Papildyti 14 straipsnį 5 dalimi:
„5. Išmokėtų Išmokų ir apskaičiuotų palūkanų bei delspinigių skolos sumokėjimo prievolė pasibaigia, kai sueina Lietuvos Respublikos civiliniame kodekse nustatytas penkerių metų ieškinio senaties terminas taikomas reikalavimams dėl palūkanų ir kitokių periodinių išmokų išieškojimo ir per tą laiką Vaikų išlaikymo fondo administracija prie Socialinės apsaugos ir darbo ministerijos arba Fondo valdybos direktoriaus įgaliotas teritorinis skyrius nesiėmė veiksmų dėl įsiskolinimo išieškojimo arba skolininkas mirė ir nėra galimybės padengti skolos iš mirusio asmens palikimo arba įpėdinio turto (tuo atveju, kai įpėdinis už palikėjo skolas atsako visu savo turtu). Pasibaigus išmokėtų Išmokų ir apskaičiuotų palūkanų bei delspinigių skolos sumokėjimo prievolei skolos nurašomos Valstybinio socialinio draudimo fondo valdybos prie Socialinės apsaugos ir darbo ministerijos nustatyta tvarka.“

3 straipsnis. Įstatymo papildymas 16 straipsniu
Papildyti įstatymą 16 straipsniu:
„16 straipsnis. Išieškotų išmokėtų išmokų, palūkanų ir delspinigių panaudojimas
Iš skolininko išieškotos ar jo grąžintos išmokėtos išmokos ir apskaičiuotos palūkanos ir delspinigiai, taip pat iš pareiškėjo išieškotos ar jo grąžintos neteisėtai gautos išmokos, pervedamos į valstybės biudžetą Vyriausybės nustatyta tvarka.“

Skelbiu šį Lietuvos Respublikos Seimo priimtą įstatymą.

